APSTIPRINĀTS

ar VAS “Latvijas dzelzceļš” iepirkuma komisijas

2021.gada 20.augusta 2.sēdes protokolu

# **VAS “Latvijas dzelzceļš” organizētās**

**sarunu procedūras ar publikāciju**

**“Kancelejas preču un biroja papīra piegāde SIA "LDz Cargo" vajadzībām”**

**(turpmāk – sarunu procedūra)**

**Skaidrojums Nr.1**

Sarunu procedūras iepirkuma komisijas sniegtā atbilde pēc Ieinteresētā piegādātāja jautājuma (saņemts 17.08.2021.):

|  |  |  |
| --- | --- | --- |
| **Nr.****p.k.** | **Jautājums** | **Atbilde** |
| 1. | Iepirkuma nolikuma 4.1.1. punkts noteic, ka piedāvājuma izvēles kritērijs ir saimnieciski izdevīgākais piedāvājums, tomēr zemāk aprakstītā iemesla dēļ Pasūtītāja noteiktie vērtēšanas kritēriji neļauj noteikt, kurš no piedāvājumiem uzskatāms par saimnieciski visizdevīgāko.  Iepirkuma nolikuma 4.1.2..punktā norādīti kritēriji, pēc kuriem Pasūtītājs noteiks, kurš piedāvājums ir saimnieciski visizdevīgākais un kuram pretendentam piešķiramas tiesības noslēgt iepirkuma līgumu. Viens no noteiktajiem kritērijiem ir piedāvātā atlaide (%), par ko pretendentiem var tiks piešķirti 40 punkti. Maksimāli iegūstamais punktu skaits ir 100, tātad šis kritērijs veido divas piektdaļas no kopējā punktu skaita, kas ir būtisks apjoms ar lielu ietekmi vērtēšanas gala rezultātā.Publisko iepirkumu likuma 51.pants nosaka, ka iepirkuma līguma noslēgšanas tiesības ir jāpiešķir saimnieciski visizdevīgākajam piedāvājumam. Tātad pasūtītāja izvēlētajiem kritērijiem ir jānodrošina, ka, pamatojoties uz tiem, tas varēs noteikt saimnieciski visizdevīgāko piedāvājumu. Pasūtītāja izvēlētais kritērijs “Atlaides likme” šo mērķi neizpilda. Proti, lielāka atlaide nenodrošina to, ka preces iegādes brīdī, Pasūtītājs iegūs zemāko iespējamo cenu. Tā kā katrs no komersantiem brīvās konkurences apstākļos piedāvā atšķirīgu, neatkarīgi noteiktu preces sākuma cenu, kurai atlaide tiek piemērota, attiecīgi lielākas atlaides apmērs nenodrošina un nevar tikt izdarīts pieņēmums, ka gala cena lielākās atlaides gadījumā būs zemāka kā komersantiem ar mazāku piedāvāto atlaidi. *Piemērs: Pasūtītājs vēlas iegādāties pildspalvu. Komersants A ir piedāvājis 30% atlaidi, preces sākuma cena ir 1,50 EUR. Tātad iegādājoties preci no komersanta A, pildspalvas gala cena būs 1,05 EUR. Savukārt, komersants B iepirkumā ir piedāvājis 20% atlaidi, bet preces sākuma cena ir 1,20 EUR. Preces gala cena, to pērkot pie komersanta B, būs 0,96 EUR.**Secināms, ka komersantam A būs lielākas izredzes iegūt tiesības noslēgt iepirkuma līgumu, jo tas ir piedāvājis lielāku atlaidi. Taču realitātē, Pasūtītājam finansiāli izdevīgāks ir bijis komersanta B piedāvājums.*Tā kā vienīgi no atlaides apmēra (nezinot preces cenu) nav iespējams secināt, vai tās piemērošanas rezultātā Pasūtītājs iegūs zemāko cenu, tad kritēriju “Atlaides likme” nevar uzskatīt par atbilstošu Publisko iepirkuma likuma prasībām. Tas neļauj secināt, ka tiesības noslēgt iepirkuma līgumu iegūst konkursa dalībnieks ar saimnieciski visizdevīgāko piedāvājumu un ka tiek nodrošināta Pasūtītāja līdzekļu efektīva izmantošana.Ņemot vērā augstāk minēto, lūdzam izskatīt šo iesniegumu par Iepirkuma nolikuma prasībām un veikt tajā izmaiņas, nosakot objektīvus vērtēšanas kritērijus, kas ļauj noteikt uzvarētāju, kurš nodrošina Pasūtītājam saimnieciski izdevīgāko piedāvājumu. Lūgums sniegt atbildi, par pieņemto lēmumu 3 darba dienu laikā. | Ņemot vērā jautājumā izklāstīto, “Atlaides likmei (%)” (Kritērijs K2) tiek samazināta maksimālā skaitliskā vērtība no 40 uz 30 punktiem.Attiecīgi, “Kopējai piedāvājuma cenai EUR bez PVN bez atlaides” (Kritērijs K1) tiek aritmētiski un proporcionāli palielināta maksimālā skaitliskā vērtība no 60 uz 70 punktiem (skat.arī sarunu procedūras nolikumam Grozījumus Nr.1) Vienlaikus skaidrojam, ka līguma ietvaros iegādājamo preču nomenklatūra (sortiments) kopsakarā ar uzņēmuma operatīvajām vajadzībām ir samērā plaša, un to racionāli nav iespējams visaptveroši uzskaitīt un fiksēt. Ievērojot minēto, sarunu procedūras kritērijos un līgumā tiek noteikta arī atlaides likme un tā līguma izpildē ir nepieciešama un svarīga. |
| 2. | Tehniskā specifikācijā kancelejas preces 3.grupa 1. pozīcija ir identiska ar 4.grupas 1.pozīciju.  Šī pozīcija ļoti ietekmē kopējo piedāvājumu, tāpēc vēlētos precizēt vai nav radusies kļūda? | Sarunu procedūras nolikuma Tehniskajā specifikācijā 4.grupa 1.pozīcija tiek izslēgta. Skat. sarunu procedūras nolikuma Grozījumus Nr.1 |